Sprendimas netenka galios 2024-01-18:

Pasvalio rajono savivaldybės taryba, Sprendimas

Nr. T1-4, 2024-01-17, paskelbta TAR 2024-01-17, i. k. 2024-00692

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pripažinimo netekusiu galios

Suvestinė redakcija nuo 2023-04-01 iki 2024-01-17

Sprendimas paskelbtas: TAR 2017-04-07, i. k. 2017-06002

Pasvalio rajono savivaldybės taryba

Sprendimas

dėl pasvalio rajono savivaldybės biudžetinių įstaigų vadovų darbo apmokėjimo tvarkOS APRAŠo patvirtinimo

2017 m. kovo 31 d. Nr. T1-32

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 2 dalimi, Pasvalio rajono savivaldybės taryba nusprendžia:

1.	Patvirtinti Pasvalio rajono savivaldybės biudžetinių įstaigų vadovų darbo apmokėjimo tvarkos aprašą (pridedama).

2.	Pripažinti netekusiais galios:

2.1.	Pasvalio rajono savivaldybės tarybos 2014 m. gruodžio 19 d. sprendimą Nr. T1-249 „Dėl Pasvalio rajono savivaldybės biudžetinių įstaigų vadovų priedų prie tarnybinių atlyginimų nustatymo, skatinimo ir materialinių pašalpų skyrimo tvarkos aprašo patvirtinimo“ (su visais aktualiais pakeitimais).

2.2.	Pasvalio rajono savivaldybės tarybos 2016 m. vasario 10 d. sprendimą Nr. T1-6 „Dėl Pasvalio rajono savivaldybės biudžetinių įstaigų darbuotojų, dirbančių pagal darbo sutartis, tarnybinių atlyginimų schemų (koeficientais) patvirtinimo“ (su visais aktualiais pakeitimais).

Savivaldybės meras	Gintautas Gegužinskas

PATVIRTINTA

Pasvalio rajono savivaldybės tarybos

2017 m. kovo 31 d. sprendimu Nr. T1-32

pasvalio rajono savivaldybės biudžetinių įstaigų vadovų darbo apmokėjimo tvarkOS APRAŠAS

I. BENDROJI DALIS

1. Pasvalio rajono savivaldybės biudžetinių įstaigų vadovų darbo apmokėjimo tvarkos aprašas (toliau – Aprašas) reglamentuoja Pasvalio rajono savivaldybės (toliau – Savivaldybė) biudžetinių įstaigų vadovų (toliau – vadovas) pareiginės algos pastoviosios dalies nustatymo, pareiginės algos pastoviosios dalies koeficiento didinimo kriterijus, pareiginės algos kintamosios dalies mokėjimo sąlygas ir tvarką, priemokų bei premijų, materialinių pašalpų, mokėjimo už darbą poilsio ir švenčių dienomis, nakties ir viršvalandinį darbą, budėjimą sąlygas ir tvarką.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

2. Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – Įstatymas), Valstybės ir savivaldybių įstaigų darbuotojų veiklos vertinimo tvarkos aprašu, kitais teisės aktais, reglamentuojančiais šią sritį.

Punkto pakeitimai:

Nr. T1-229, 2019-11-27, paskelbta TAR 2019-11-28, i. k. 2019-18971

Nr. T1-4, 2020-01-08, paskelbta TAR 2020-01-08, i. k. 2020-00242

3. Vadovai gali būti skatinami ir Savivaldybės mero padėka.

4. Vadovų pareiginės algos pastovioji dalis, pareiginės algos kintamoji dalis nustatoma, priemokos, premijos, materialinės pašalpos skiriamos Savivaldybės mero potvarkiu.

5. Premijos vadovams gali būti skiriamos neviršijant biudžetinei įstaigai darbo užmokesčiui skirtų lėšų, materialinės pašalpos skiriamos iš biudžetinei įstaigai skirtų lėšų.

II. PAREIGINĖS ALGOS PASTOVIOSIOS DALIES NUSTATYMAS

6. Vadovų pareiginės algos pastovioji dalis nustatoma:

6.1. švietimo įstaigų vadovų (išskyrus švietimo pagalbos įstaigos vadovo) – pagal Įstatymo 5 priedą, atsižvelgiant į švietimo įstaigoje ugdomų mokinių skaičių, pedagoginio darbo stažą, veiklos sudėtingumą;

Papunkčio pakeitimai:

Nr. T1-227, 2018-11-21, paskelbta TAR 2018-11-21, i. k. 2018-18757

Nr. T1-191, 2021-09-29, paskelbta TAR 2021-09-29, i. k. 2021-20329

6.1.1 švietimo pagalbos įstaigos vadovo pareiginės algos pastovioji dalis nustatoma pagal Įstatymo 5 priedą, atsižvelgiant į pareigybių sąraše nustatytą darbuotojų pareigybių skaičių, vadovaujamo darbo patirtį.

Papildyta papunkčiu:

Nr. T1-191, 2021-09-29, paskelbta TAR 2021-09-29, i. k. 2021-20329

6.2. visų kitų biudžetinių įstaigų vadovų - pagal Įstatymo 1 priedą, atsižvelgiant į pareigybių sąraše nustatytą darbuotojų pareigybių skaičių ir vadovaujamo darbo patirtį.

7. Pedagoginio darbo stažas apskaičiuojamas sumuojant laikotarpius, kai buvo dirbamas pedagoginis darbas. Pareigybių, kurias einant atliekamas darbas yra laikomas pedagoginiu ir įsikaitomas į pedagoginio darbo stažą, sąrašą tvirtina švietimo, mokslo ir sporto ministras. Vadovaujamo darbo patirtis apskaičiuojama sumuojant laikotarpius, kai buvo vadovaujama įmonėms, įstaigoms ar organizacijoms ir (ar) jų padaliniams.

Punkto pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

8. Pedagoginio darbo stažas/vadovaujamo darbo patirtis, įgyta kitose įmonėse, įstaigose ar organizacijose, yra vertinama tik tuo atveju, kai vadovas pateikia pažymą (dokumentą), iš atitinkamos įmonės, įstaigos ar organizacijos apie darbo stažą/įgytą patirtį.

9. Siūlymą dėl vadovo pareiginės algos pastoviosios dalies koeficiento nustatymo Savivaldybės merui teikia įstaigą kuruojančio Savivaldybės administracijos padalinio vadovas ar konkretus specialistas:

9.1. dėl švietimo įstaigos vadovo – Švietimo ir sporto skyriaus vedėjas;

9.2. dėl kultūros įstaigos vadovo – Bendrojo skyriaus vyriausiasis (vyresnysis) specialistas;

Papunkčio pakeitimai:

Nr. T1-229, 2019-11-27, paskelbta TAR 2019-11-28, i. k. 2019-18971

9.3. dėl socialinių paslaugų įstaigos, Visuomenės sveikatos biuro vadovo – Socialinės paramos ir sveikatos skyriaus vedėjas;

9.4. dėl Pasvalio rajono savivaldybės Priešgaisrinės tarnybos – Bendrojo skyriaus vyriausiasis specialistas (civilinės saugos).

9-1. Siūlyme (Aprašo 9.1–9.4 punktai) nurodytas konkretus vadovo (išskyrus švietimo įstaigų vadovus) pareiginės algos pastoviosios dalies koeficientas apskaičiuojamas taip: pagal Įstatymo 1 priedą paskaičiuojamas atitinkamai pareigybei nustatytų pareiginės algos pastoviosios dalies koeficientų intervalų vidurkis, kuris, atsižvelgiant į įstaigos darbo užmokesčio fondą, ir į šiuos kriterijus gali būti padidinamas atitinkamai:

9-1.1. veiklos sudėtingumą, atsakomybės, savarankiškumo lygį, gebėjimą pritraukti aukštos kvalifikacijos specialistus, aukštus kolektyvų pasiekimus, jų pripažinimą nacionaliniu ir tarptautiniu lygiu – iki 10 procentų;

9-1.2. darbo krūvį (intensyvumas neviršijant nustatyto darbo laiko) – iki 10 procentų;

9-1.3. papildomų įgūdžių ar svarbių einamoms pareigoms žinių turėjimą, visuomeninę, švietėjišką veiklą, susijusią su įstaigos vykdomomis funkcijomis – iki 10 procentų;

9-1.4. įvairiapusišką įstaigos veiklą, naujų idėjų ir iniciatyvų įgyvendinimą, įstaigos pasiekimų sklaidą – iki 10 procentų;

9-1.5. kitus svarbius kriterijus – iki 10 procentų.

Siūlyme nurodytas konkretus vadovo (išskyrus švietimo įstaigų vadovus) pareiginės algos pastoviosios dalies koeficientas negali viršyti atitinkamai pareigybei Įstatymo 1 priede nustatytų koeficientų ribinių dydžių.

Papildyta punktu:

Nr. T1-33, 2021-02-24, paskelbta TAR 2021-02-24, i. k. 2021-03518

10. Vadovo pareiginės algos pastoviosios dalies koeficientą nustato Savivaldybės meras, atsižvelgdamas į Aprašo 9 punkte nurodytą Siūlymą ir į įstaigos darbo užmokesčio fondą.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

11. Vadovo pareiginė alga (pastovioji dalis kartu su kintamąja dalimi) negali viršyti praėjusio ketvirčio įstaigos darbuotojų 4 vidutinių pareiginių algų (pastoviųjų dalių kartu su kintamosiomis dalimis) dydžių.

Punkto pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

12. Naujai skiriamiems vadovams, atsižvelgiant į jų turimą pedagoginio darbo stažą/vadovaujamo darbo patirtį, taip pat į įstaigos finansines galimybes, pareiginės algos pastoviosios dalies koeficientai gali būti didinami iki 1 koeficiento Aprašo 9, 9-1 ir 10 punktuose nustatyta tvarka.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

13. Jei vadovui einant pareigas įvyksta įstaigos struktūriniai ar organizaciniai pokyčiai, pakinta vadovo kvalifikacija ar atsiranda kitų aplinkybių, nurodytų Įstatyme, dėl kurių būtina iš naujo įvertinti vadovui nustatytą pareiginės algos pastoviosios dalies koeficientą, tai šis koeficientas iš naujo nustatomas Savivaldybės mero potvarkiu, vadovaujantis Įstatyme (švietimo įstaigos vadovui – Įstatymo 5 priede, kitų biudžetinių įstaigų – Įstatymo 1 priede) nustatytais koeficientų dydžiais, Aprašo 9-1 punkte nustatytais kriterijais ir Aprašo 9, 10 punktuose nustatyta tvarka.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

III. PAREIGINĖS ALGOS PASTOVIOSIOS DALIES KOEFICIENTO DIDINIMO KRITERIJAI

14. Nustatant pareiginės algos pastoviąją dalį, papildomai įvertinamas Savivaldybės kultūros įstaigų aukščiausiojo profesinio meninio lygio vadovo nacionaliniu ir tarptautiniu mastu įgytas pripažinimas, Vyriausybės ar jos įgaliotos institucijos nustatytas atskirų profesijų atstovų trūkumas Lietuvos Respublikos darbo rinkoje. Šiuo atveju pareiginės algos pastoviosios dalies koeficientas gali būti didinamas iki 100 procentų.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

15. Vadovų, išskyrus švietimo įstaigų vadovų, A1 lygio pareigybėms pagal Apraše nustatytus dydžius pareiginės algos pastoviosios dalies koeficientas didinamas 20 procentų. Socialinių paslaugų įstaigų vadovams Įstatymo 1 priede nustatyti minimalieji pareiginės algos pastoviosios dalies koeficientai didinami 30 procentų.

Punkto pakeitimai:

Nr. T1-191, 2021-09-29, paskelbta TAR 2021-09-29, i. k. 2021-20329

16. Vadovų, išskyrus švietimo įstaigų vadovus, pareiginės algos pastoviosios dalies koeficiento padidinimas Aprašo 14 ir 15 punktuose nustatytais pagrindais negali viršyti 100 procentų Įstatymo 1 priede nustatytos pareiginės algos pastoviosios dalies koeficiento dydžio.

17. Švietimo įstaigų vadovų pareiginės algos pastoviosios dalies koeficientai, taikant Įstatymo 5 priedo 45 punktą.

17.1. didinami Įstatymo 5 priedo 44.1-44.2 punktuose nustatytais atvejais;

17.2. gali būti didinami Įstatymo 5 priedo 44.3 punkte nustatytais atvejais, atsižvelgiant į Aprašo 9-1 punkte nustatytus kriterijus.

Papunkčio pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

Punkto pakeitimai:

Nr. T1-227, 2018-11-21, paskelbta TAR 2018-11-21, i. k. 2018-18757

Nr. T1-4, 2020-01-08, paskelbta TAR 2020-01-08, i. k. 2020-00242

18. Pareiginės algos pastoviosios dalies koeficientas didinamas Savivaldybės mero potvarkiu šiame skyriuje nustatytais atvejais įstaigą kuruojančio Savivaldybės administracijos padalinio vadovo ar konkretaus specialisto siūlymu (Aprašo 9.1–9.4 punktai) bei atsižvelgiant į biudžetinių metų Savivaldybės biudžetą (finansines galimybes) ir Savivaldybės tarybos patvirtintą įstaigos darbo užmokesčio fondą.

IV. PAREIGINĖS ALGOS KINTAMOSIOS DALIES MOKĖJIMO SĄLYGOS

IR TVARKA

19. Vadovų pareiginės algos kintamosios dalies nustatymas priklauso nuo praėjusių metų veiklos vertinimo pagal vadovui nustatytas metines užduotis, siektinus rezultatus ir jų vertinimo rodiklius bei gebėjimus atlikti pareigybės aprašyme nustatytas funkcijas.

Punkto pakeitimai:

Nr. T1-227, 2018-11-21, paskelbta TAR 2018-11-21, i. k. 2018-18757

Nr. T1-4, 2020-01-08, paskelbta TAR 2020-01-08, i. k. 2020-00242

20. Švietimo įstaigų vadovų veiklos vertinimo procedūras atlieka Savivaldybės meras Lietuvos Respublikos švietimo, mokslo ir sporto ministro nustatyta tvarka ir terminais. Dėl šios priežasties šio Aprašo 21–23 punktų nuostatos taikomos tik kitų biudžetinių įstaigų vadovams.

Punkto pakeitimai:

Nr. T1-227, 2018-11-21, paskelbta TAR 2018-11-21, i. k. 2018-18757

Nr. T1-4, 2020-01-08, paskelbta TAR 2020-01-08, i. k. 2020-00242

Nr. T1-40, 2022-02-23, paskelbta TAR 2022-02-23, i. k. 2022-03433

21. Vadovo veikla įvertinama kasmet iki kovo 1 d. Vadovas iki einamųjų metų sausio 20 d. Savivaldybės mero potvarkiu sudarytai komisijai (toliau–Komisija) pateikia praėjusių metų veiklos ataskaitą pagal patvirtintą veiklos vertinimo išvados formą.

Punkto pakeitimai:

Nr. T1-40, 2022-02-23, paskelbta TAR 2022-02-23, i. k. 2022-03433

22. Komisija sudaroma kiekvienais metais ir į jos sudėtį įtraukiamas proporcingas Savivaldybės tarybos narių ir Administracijos valstybės tarnautojų skaičius (tarp jų ir Administracijos struktūrinio padalinio vadovas ar konkretus specialistas, kuruojantis įstaigos veiklą). Komisijos pirmininkas skiriamas ir Komisijos darbo reglamentas tvirtinamas Savivaldybės mero potvarkiu.

23. Komisija, įvertinusi vadovo veiklą, teikia rekomendacinį pasiūlymą Savivaldybės merui dėl vadovo veiklos įvertinimo. Sprendimą dėl vadovo praėjusių metų veiklos įvertinimo ir konkretaus pareiginės algos kintamosios dalies dydžio priima Savivaldybės meras.

24. Atsižvelgiant į biudžetinių metų Savivaldybės biudžetą (finansines galimybes) ir Savivaldybės tarybos patvirtintą įstaigos darbo užmokesčio fondą, vadovams nustatoma pareiginės algos kintamoji dalis vadovaujantis Aprašo 25 punkte nustatytais kriterijais.

25. Įvertinus praėjusių metų vadovo veiklą:

25.1. labai gerai, nustatoma kintamoji dalis nuo 15 iki 40 procentų pareiginės algos pastoviosios dalies dydžio;

Papunkčio pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

25.2. gerai, nustatoma kintamoji dalis nuo 5 iki 10 procentų pareiginės algos pastoviosios dalies dydžio;

25.3. patenkinamai, kintamoji dalis nenustatoma;

25.4. nepatenkinamai: vadovui, išskyrus mokyklos vadovą, švietimo pagalbos įstaigos vadovą, nustatomas nuo 5 iki 10 procentų mažesnis pareiginės algos pastoviosios dalies koeficientas, tačiau ne mažesnis nei Įstatyme nustatytas tai pareigybei pagal vadovaujamo darbo patirtį numatytas minimalus koeficientas; mokyklos vadovui, švietimo pagalbos įstaigos vadovui nustatomas vienetu mažesnis pareiginės algos pastoviosios dalies koeficientas. Su vadovu gali būti sudarytas rezultatų gerinimo planas (pagal Lietuvos Respublikos darbo kodekso 57 straipsnio 5 dalį), kurio vykdymas įvertinamas Įstatymo nustatyta tvarka ir terminais. Rezultatų gerinimo plano vykdymo rezultatus įvertinus nepatenkinamai, su vadovu sudaryta darbo sutartis gali būti nutraukiama pagal Lietuvos Respublikos darbo kodekso 57 straipsnio 1 dalies 2 punktą.

Papunkčio pakeitimai:

Nr. T1-191, 2021-09-29, paskelbta TAR 2021-09-29, i. k. 2021-20329

Nr. T1-1, 2023-02-01, paskelbta TAR 2023-02-01, i. k. 2023-01824

25-1. Jeigu vadovo metinė veikla įvertinama nepatenkinamai 2 metus iš eilės, Savivaldybės meras priima sprendimą vadovą atleisti iš pareigų, nutraukia su juo sudarytą darbo sutartį Įstatyme nustatyta tvarka ir terminais.

Papildyta punktu:

Nr. T1-1, 2023-02-01, paskelbta TAR 2023-02-01, i. k. 2023-01824

26. Vadovui paskirta pareiginės algos kintamoji dalis ar sumažintas pareiginės algos pastoviosios dalies koeficientas mokamas Įstatymo nustatyta tvarka iki kito vadovo kasmetinio veiklos vertinimo.

Punkto pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

26-1. Vadovui pareiginės algos kintamoji dalis gali būti nustatyta priėmimo į darbą metu, pasibaigus išbandymo terminui, taip pat grįžus iš vaiko priežiūros atostogų, atsižvelgiant į jam keliamus uždavinius bei profesinę kvalifikaciją, tačiau ji negali būti didesnė kaip 20 proc. pareiginės algos pastoviosios dalies ir negali būti mokama ilgiau kaip iki to vadovo kito kasmetinio veiklos vertinimo.

Papildyta punktu:

Nr. T1-33, 2021-02-24, paskelbta TAR 2021-02-24, i. k. 2021-03518

V. PRIEMOKŲ IR PREMIJŲ, MOKĖJIMO UŽ DARBĄ POILSIO IR ŠVENČIŲ DIENOMIS, NAKTIES IR VIRŠVALANDINĮ DARBĄ, BUDĖJIMĄ SĄLYGOS IR TVARKA

Pakeistas skyriaus pavadinimas:

Nr. T1-33, 2021-02-24, paskelbta TAR 2021-02-24, i. k. 2021-03518

27. Priemokos vadovams gali būti skiriamos šiais atvejais:

27.1. už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;

27.2. už papildomų funkcijų ar užduočių, nenustatytų pareigybės aprašyme ir suformuluotų raštu, vykdymą;

27.3. už pavadavimą, kai raštu pavedama laikinai atlikti kito darbuotojo pareigybei nustatytas funkcijas.

27.4, už darbą, esant nukrypimui nuo normalių darbo sąlygų. Ši priemoka neskiriama Įstatymo 10 straipsnio 3 dalyje nustatytu atveju.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

28. Priemokos dydis nustatomas įvertinus papildomo darbo krūvio ar papildomų pareigų, užduočių apimtis, sudėtingumą, svarbumą, intensyvumą, tačiau negali viršyti Įstatymo 10 straipsnio 2 dalyje nustatytų maksimalių jos dydžių.

Punkto pakeitimai:

Nr. T1-33, 2021-02-24, paskelbta TAR 2021-02-24, i. k. 2021-03518

29. Priemokos terminas gali būti nustatomas iki tam tikros kalendorinės datos arba iki tam tikrų aplinkybių pasibaigimo ar pasikeitimo, bet ne ilgiau nei iki kalendorinių metų pabaigos (išskyrus priemoką nustatytą Aprašo 27.4 papunktyje, kuri gali būti skiriama iki darbo, esant nukrypimų nuo normalių darbo sąlygų, pabaigos).

Punkto pakeitimai:

Nr. T1-1, 2023-02-01, paskelbta TAR 2023-02-01, i. k. 2023-01824

30. Priemokos skyrimo klausimas gali būti svarstomas iš naujo: mokėjimas nutraukiamas; sumažinama procentinė priemokos išraiška, jei pablogėja įstaigos veiklos ar jos vadovo darbo rezultatai.

31. Premijos vadovams gali būti skiriamos šiais atvejais:

31.1. ne daugiau kaip vieną kartą per metus atlikus vienkartines ypač svarbias įstaigos veiklai užduotis;

31.2. ne daugiau kaip vieną kartą per metus įvertinus labai gerai vadovo veiklą;

Papunkčio pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

31.3. kitais Įstatymo nustatytais atvejais.

Papildyta papunkčiu:

Nr. T1-4, 2020-01-08, paskelbta TAR 2020-01-08, i. k. 2020-00242

32. Ypač svarbia įstaigos veiklai užduotimi yra laikoma:

32.1. įstaigos vardo garsinimas ar žinomumo didinimas nacionaliniu mastu;

32.2. naujos iniciatyvos ar nauja projektinė veikla, kurių metu aktyviai ir gausiai įtraukiama rajono bendruomenė;

32.3. inovatyvių priemonių, kurios reikšmingai įtakoja įstaigos teikiamų paslaugų kokybę ar įstaigos ekonominius rodiklius, įdiegimas.

33. Priemoka, premija vadovui skiriama Savivaldybės mero potvarkiu įstaigą kuruojančio Savivaldybės administracijos padalinio vadovo ar konkretaus specialisto siūlymu (Aprašo 9.1–9.4 punktai), kuris derinamas su Administracijos Finansų skyriaus vedėju, įvertinančiu įstaigos finansinę situaciją.

34. Premija negali viršyti vadovui nustatytos pareiginės algos pastoviosios dalies dydžio.

35. Premija negali būti skiriama vadovui, jeigu per pastaruosius 12 kalendorinių mėnesių buvo konstatuotas jo padarytas darbo pareigų pažeidimas teisės aktų nustatyta tvarka.

Punkto pakeitimai:

Nr. T1-229, 2019-11-27, paskelbta TAR 2019-11-28, i. k. 2019-18971

35-1. Už darbą poilsio ir švenčių dienomis, nakties ir viršvalandinį darbą, budėjimą atlyginama Lietuvos Respublikos darbo kodekso, Įstatymo nustatyta tvarka.

Papildyta punktu:

Nr. T1-33, 2021-02-24, paskelbta TAR 2021-02-24, i. k. 2021-03518

VI. PADĖKA

36. Savivaldybės meras gali pareikšti padėką vadovams ir apdovanoti juos padėkos raštu jų gyvenimo metų, darbo jubiliejinių sukakčių progomis, už įstaigos įvaizdžio puoselėjimą ar kitus reikšmingus įstaigos veiklos rezultatus.

37. Siūlymus Savivaldybės merui dėl padėkos vadovui teikia Savivaldybės administracijos padalinio vadovai ar konkretus specialistas (Aprašo 9.1–9.4 punktai).

38. Padėka įforminama Savivaldybės mero potvarkiu.

VII. MATERIALINIŲ PAŠALPŲ SKYRIMAS

39. Vadovams gali būti skiriama materialinė pašalpa, jei jų materialinė būklė tapo sunki dėl:

39.1. jų pačių ligos;

39.2. jų artimųjų giminaičių, sutuoktinio, partnerio, sugyventinio, jo tėvų, vaikų (įvaikių), brolių (įbrolių), seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti, ligos ar mirties;

Papunkčio pakeitimai:

Nr. T1-4, 2020-01-08, paskelbta TAR 2020-01-08, i. k. 2020-00242

39.3. stichinės nelaimės ar turto netekimo.

40. Mirus vadovui materialinė pašalpa išmokama jo artimiesiems.

41. Materialinė pašalpa gali būti skiriama iki 5 minimalių mėnesinių algų (MMA) dydžio.

42. Vadovas prašymą dėl materialinės pašalpos skyrimo pateikia Savivaldybės tarybos ir mero sekretoriatui. Prie rašytinio prašymo pridedama:

42.1. išlaidas patvirtinančių dokumentų (gydymo įstaigos ligos išrašų, receptų, mokėjimo už medicinos paslaugas kvitų ir pan.) kopijas, kai kreipiamasi šio Aprašo 39.1 punkte nurodytu atveju. Šiuo atveju dėl materialinės pašalpos skyrimo turi būti kreipiamasi ne vėliau kaip per 3 mėnesius nuo paskutinio gydymo išlaidas patvirtinančio dokumento išrašymo dienos;

Papunkčio pakeitimai:

Nr. T1-194, 2021-10-29, paskelbta TAR 2021-10-29, i. k. 2021-22695

42.2. giminystės ryšį įrodančių dokumentų, išlaidas patvirtinančių dokumentų (gydymo įstaigos ligos išrašų, receptų, mokėjimo už medicinos paslaugas kvitų ir pan.), mirties liudijimo kopijas, kai kreipiamasi šio Aprašo 39.2 punkte nurodytu atveju. Šiuo atveju dėl materialinės pašalpos skyrimo turi būti kreipiamasi ne vėliau kaip per 3 mėnesius nuo paskutinio gydymo išlaidas patvirtinančio dokumento išrašymo dienos ar mirties liudijimo išdavimo dienos;

Papunkčio pakeitimai:

Nr. T1-194, 2021-10-29, paskelbta TAR 2021-10-29, i. k. 2021-22695

42.3. dokumentų, patvirtinančių nurodytų aplinkybių buvimą, kopijas, kai kreipiamasi šios Tvarkos 39.3 punkte nurodytais atvejais. Nukentėję nuo stichinės nelaimės arba netekę turto, vadovai dėl materialinės pašalpos skyrimo turi kreiptis ne vėliau kaip per 3 mėnesius nuo įvykį patvirtinančios pažymos išdavimo dienos.

Papunkčio pakeitimai:

Nr. T1-194, 2021-10-29, paskelbta TAR 2021-10-29, i. k. 2021-22695

43. Materialinė pašalpa skiriama Savivaldybės mero potvarkiu.

VIII. BAIGIAMOSIOS NUOSTATOS

44. Įstaigų vadovams taikomos ir kitos Lietuvos Respublikos darbo kodekse, kituose teisės aktuose nustatytos darbo apmokėjimo sąlygos.

45. Šis Aprašas gali būti keičiamas, pripažįstamas netekusiu galios Savivaldybės tarybos sprendimu.

___________________

Pakeitimai:

1.

Pasvalio rajono savivaldybės taryba, Sprendimas

Nr. T1-227, 2018-11-21, paskelbta TAR 2018-11-21, i. k. 2018-18757

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

2.

Pasvalio rajono savivaldybės taryba, Sprendimas

Nr. T1-229, 2019-11-27, paskelbta TAR 2019-11-28, i. k. 2019-18971

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

3.

Pasvalio rajono savivaldybės taryba, Sprendimas

Nr. T1-4, 2020-01-08, paskelbta TAR 2020-01-08, i. k. 2020-00242

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

4.

Pasvalio rajono savivaldybės taryba, Sprendimas

Nr. T1-33, 2021-02-24, paskelbta TAR 2021-02-24, i. k. 2021-03518

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

5.

Pasvalio rajono savivaldybės taryba, Sprendimas

Nr. T1-191, 2021-09-29, paskelbta TAR 2021-09-29, i. k. 2021-20329

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

6.

Pasvalio rajono savivaldybės taryba, Sprendimas

Nr. T1-194, 2021-10-29, paskelbta TAR 2021-10-29, i. k. 2021-22695

Dėl techninės klaidos ištaisymo Pasvalio rajono savivaldybės tarybos 2017 m. kovo 31 d. sprendime Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“

7.

Pasvalio rajono savivaldybės taryba, Sprendimas

Nr. T1-40, 2022-02-23, paskelbta TAR 2022-02-23, i. k. 2022-03433

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo

8.

Pasvalio rajono savivaldybės taryba, Sprendimas

Nr. T1-1, 2023-02-01, paskelbta TAR 2023-02-01, i. k. 2023-01824

Dėl Pasvalio rajono savivaldybės tarybos 2017 m. kovo 31 d. sprendimo Nr. T1-32 „Dėl Pasvalio rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pakeitimo